
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 284 

19 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι λειτουργίας της Συντονιστικής Επιτροπής Ελλά¬ 
δας - ΜΑΙΧ - ΟΙΗΕΑΜ. 1 

Προσθήκη διατάξεως στον Κανονισμό «περί προϋπο¬ 
θέσεων παροχής και δανείων υπό του Ο.Ε.Κ.». .. 2 
Καθορισμός ύψους Δώρου Πάσχα 1994 στου Εφημερι¬ 
δοπώλες όλης της Χώρας. 3 

Χορήγηση άδειας ίδρυσης και λειτουργίας Μουσικής 

Σχολής, στην Ειρήνη Δαρζέντα. 4 

Χορήγηση άδειας ίδρυσης και λειτουργίας παραρτήμα¬ 
τος Ωδείου. 5 

Προσθήκη τμήματος σπουδών. 6 

Μεταβίβαση αρμοδιοτήτων του Γενικού Γραμματέα 
ΕΟΤ. 7 


Διαβάθμιση θέσεων διοικητικών υπαλλήλων για την 


εξυπηρέτηση του Γενικού Γραμματέα που προΐστα- 
ται της Γ ενικής Γ ραμματείας Δημοσίων Έργων του 
Υπουργείου Περιβάλλοντος, Χωροταξίας και Δημ. 
Έργων και καθορισμός καθηκόντων των υπαλλήλων 

που αποσπώνται στις θέσεις αυτές . 8 

Ανάθεση έργου με σύμβαση σε 10 Τεχνικούς και 5 Νο- 
μοτεχνικούς εμπειρογνώμονες από το Υπουργείο 

ΠΕΧΩΔΕ . 9 

Αναπροσαρμογή παραβόλων των Π.Δ. 1224/81, Β.Δ. 
465/70, Π.Δ. 595/84, Π.Δ. 455/76, Π.Δ. 78/88 και 

Ν. 1575/85 . 10 

Μεταβίβαση αρμοδιοτήτων του Πρύτανη του Οικονομι¬ 
κού Πανεπιστημίου Αθηνών .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 336.937 (1) 


Όροι λειτουργίας της Συντονιστικής Επιτροπής Ελλάδας - 
ΜΑΙΧ - ΟΙΗΕΑΜ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όρ¬ 
γανα». 

β. Του Π.Δ. 402/88 «περί Οργανισμού του Υπουργείου 
Γ εωργίας». 


2. Το Ν.Δ. 4443/1964 με το οποίο κυρώθηκε η Συμφωνία 
της 21.5.1962, σχετικά με την ίδρυση «Διεθνούς Κέντρου 
Ανωτάτων Μεσογειακών Αγρονομικών Σπουδών» 
(ΟΙΗΕΑΜ ή ΔΙΚΑΜΑΣ). 

3. Την απόφαση 52(82)8 της 10.12.1982 του Διοικητι¬ 
κού Συμβουλίου του ΟΙΗΕΑΜ με την οποία αποφασίσθηκε 
η ίδρυση Μεσογειακού Αγρονομικού Ινστιτούτου στα Χα¬ 
νιά Κρήτης. 

4. Τους όρους της Συμφωνίας που υπεγράφη στις 
21.1.1983 μεταξύ Ελλάδας και ΟΙΗΕΑΜ σχετικά με την 
ίδρυση του Μεσογειακού Αγρονομικού Ινστιτούτου Χανιών. 

5. Το Ν. 1537/85 (ΦΕΚ Α 48) με τον οποίο κυρώθηκε η 
παραπάνω συμφωνία. 

6. Το Π.Δ. 534/88 σχετικά με την μεταβίβαση της 
εφαρμογής της συμφωνίας μεταξύ Ελλάδας - ΟΙΗΕΑΜ 
ΜΑΙΧ από το ΥΠ.ΕΘ.Ο. στο Υπουργείο Γεωργίας. 

7. Την 322372/5.3.93 απόφαση του Υπουργού Γεωρ¬ 
γίας σχετικά με την ανασύνθεση της Σ.Ε. Ελλάδας - ΜΑΙΧ 
- ΟΙΗΕΑΜ. 

8. Το γεγονός ότι από τις διατάξεις αυτής της απόφασης θα 
προκληθεί δαπάνη εις βάρος του τακτικού προϋπολογισμού 
του Υπουργείου Γεωργίας ύψους 2.500.000 δρχ. για το 
οποίο έχει γίνει σχετική πρόβλεψη, αποφασίζουμε: 

Οι όροι λειτουργίας της Συντονιστικής Επιτροπής Ελλά¬ 
δας - ΜΑΙΧ - ΟΙΗΕΑΜ καθορίζονται ως εξής: 

I. Σύνθεση και έργο της Σ.Ε. 

1. Σύμφωνα με το άρθρο 2 της Συμφωνίας μεταξύ Ελλ. 
Δημοσίου και ΔΙΚΑΜΑΣ, που υπεγράφη στην Αθήνα 
21.1.83, σχετικά με την ίδρυση του ΜΑΙΧ. θεσπίζεται Σ.Ε. 
που αποτελεί το πλαίσιο συντονισμού των Ελληνικών διοι¬ 
κητικών υπηρεσιών καθώς και του Κ.Γ. Έρευνας Χανιών 
και άλλων ελληνικών ιδρυμάτων για την προώθηση των 
δραστηριοτήτων του ΜΑΙΧ. 

2. Η σύνθεση της Σ.Ε. καθορίζεται με απόφαση του Υπ. 
Γ εωργίας και αποτελείται από εκπροσώπους των κάτωθι 
φορέων μετά από πρότασή τους (άρθρο 3 του Ν. 1537/85). 

- Τον αντιπρόσωπο της Ελλάδας στο Διοικ. Συμβούλιο 
του ΔΙΚΑΜΑΣ. 

- Τον αναπληρωτή του αντιπροσώπου της Ελλάδας στο 
Διοικ. Συμβούλιο του ΔΙΚΑΜΑΣ. 

- Τον εκπρόσωπο του Υπ. Εξωτερικών ή τον αναπλη¬ 
ρωτή του. 

- Τον εκπρόσωπο του Υπ. Γεωργίας ή τον αναπληρωτή 
του. 

- Τον εκπρόσωπο του Υπ. Εθν. Παιδείας & θρησκευμά¬ 
των ή τον αναπληρωτή του. 

- Τον εκπρόσωπο του Γεωτεχνικού Επιμελητηρίου Ελ¬ 
λάδας ή τον αναπληρωτή του. 

- Τον εκπρόσωπο της ΠΑΣΕΓΕΣ ή τον αναπληρωτή του. 

3. Έργο της Σ.Ε. είναι η παροχή προτάσεων, γνωμοδο¬ 
τήσεων και συστάσεων προς τον Δ/ντή του Ινστιτούτου ως 
προς τις μεθόδους διδασκαλίας και τους όρους διεξαγω¬ 
γής των σπουδών. Η Σ.Ε. λαμβάνει ενεργό μέρος στην κα¬ 
τάρτιση των προγραμμάτων σπουδών και εκπαιδευτικών 
ερευνών. 

4. Η Σ.Ε. τελεί υπό την έγκριση του Δ.Σ. του ΔΙΚΑΜΑΣ, 
μερίμνη του εθνικού εκπροσώπου της Ελλάδος. 

II. Συνεδριάσεις 

1. Η Σ.Ε. συνέρχεται τακτικά δύο φορές το έτος εκ των 
οποίων η μία συνεδρίαση λαμβάνει χώρα κατά προτίμηση 
πριν από την έναρξη του ακαδημαϊκού έτους. Οι συνεδριά¬ 
σεις γίνονται στις εγκαταστάσεις του ΜΑΙΧ. 

2. Η Σ.Ε. μπορεί να συνέλθει σε έκτακτες συνεδριάσεις 
εφόσον συντρέχουν λόγοι, μετά από αίτημα του Υπουργού 
Γεωργίας ή του Προέδρου της. 

3.0 Πρόεδρος της Σ.Ε. σε συνεργασία με τον Δ/ντή του 
Ινστιτούτου καθορίζει τα θέματα της Η.Δ. για κάθε συνε¬ 
δρίαση. Κάθε μέλος της Σ.Ε. μπορεί να ζητήσει να περιλη- 
φθεί στην Η.Δ. οποιοδήποτε θέμα ενδιαφέροντός του. 

Η Η.Δ. εγκρίνεται με απλή πλειοψηφία των παρόντων 
μελών. 

Τα τακτικά μέλη υποχρεούνται να παρευρίσκονται στις 
συνεδριάσεις. Σε περίπτωση κωλλύματος στη θέση του 
τακτικού μέλους υποχρεούται να παρευρίσκεται ο ανα¬ 
πληρωτής του με ευθύνη του φορέα. 

III. Μετακινήσεις Μελών Σ.Ε. 

Η μετακίνηση των μελών της Σ.Ε. γίνεται ύστερα από 
σχετική απόφαση του Υπουργείου Γεωργίας. 

Τα οδοιπορικά έξοδα και οι ημερήσιες αποζημιώσεις 
βαρύνουν τον τακτικό προϋπ/σ'μό του ΥΠ./ΓΕ. Το ΜΑΙΧ 
καταβάλλει στα μέλη της Σ.Ε. τις προβλεπόμενες δαπά¬ 
νες κατά την ημέρα της συνεδρίασης και υποβάλλει εκ των 
υστέρων, συνολικά, τα απαραίτητα δικαιολογητικά, προς 
την Οικονομική Δ/νση του ΥΠ.ΓΕ. για την καταβολή της 
σχετικής δαπάνης. 

IV. Πρόεδρος 

1. Η Σ.Ε. προεδρεύεται από τον εθνικό εκπρόσωπο της 
Ελλάδας στο Δ.Σ. του ΔΙΚΑΜΑΣ. Σε περίπτωση κωλλύμα¬ 
τος του Προέδρου, χρέη Προέδρου ασκεί ο αναπληρωτής 
εκπρόσωπος της Ελλάδας στο Δ.Σ. του ΔΙΚΑΜΑΣ, ο 
οποίος συμμετέχει στις συνεδριάσεις της Σ.Ε. ως τακτικό 
μέλος. 

2. Στις συνεδριάσεις της Σ.Ε. συμμετέχει αυτοδικαίως 
ως παρατηρητής, μέλος της Γραμματείας που έχει συστα- 
θεί στο ΥΠ.ΓΕ. για την τήρηση των πρακτικών των συνε¬ 
δριάσεων. 

Τα πρακτικά υπογράφονται από τον Πρόεδρο και κοινο¬ 
ποιούνται, μετά την ολοκλήρωσή τους, στους φορείς οι 
οποίοι εκπροσωπούνται στην Σ.Ε. 

Η Γραμματεία της Σ.Ε. μεριμνά για την διεκπεραίωση 
και υλοποίηση των διαλαμβανομένων στα πρακτικά. 

3. Ο Πρόεδρος αποφασίζει για οποιαδήποτε θέματα 
διαδικασίας ανακύπτουν κατά την διάρκεια της συνεδρία¬ 
σης. 

V. Προτάσεις, γνωμοδοτήσεις, συστάσεις της Σ.Ε. 

1. Οι προτάσεις, οι γνωμοδοτήσεις και οι συστάσεις 
αναφέρονται στα θέματα ευθύνης της Σ.Ε. όπως προβλέ- 
πονται στην συμφωνία Ελλάδας - ΟΙΗΕΑΜ (Ν. 1537/85) 


και σύμφωνα με το άρθρο 1 (3) της παρούσης. 

2. Τα αποτελέσματα των εργασιών της Σ.Ε. κοινοποιού¬ 
νται στη Γραμματεία του ΟΙΗΕΑΜ. Εφόσον κρίνεται απα¬ 
ραίτητο, η Σ.Ε. μπορεί να υποβάλει και τις ενδεχόμενες 
μειοψηφούσες απόψεις, προκειμένου το συγκεκριμένο 
θέμα να τεθεί υπό την έγκριση του Δ.Σ. του ΟΙΗΕΑΜ. 

3. Εφόσον της ζητηθεί, η Σ.Ε. μπορεί να περιλάβει στη 
συζήτησή της και θέματα που τίθενται υπό εξέταση από 
την Γραμματεία του ΟΙΗΕΑΜ. 

VI. Τελικές διατάξεις 

1. Οι παρόντες όροι λειτουργίας μπορούν να τροποποι¬ 
ηθούν ή να συμπληρωθούν με ομόφωνη απόφαση των με¬ 
λών της Σ.Ε. 

2. Η παρούσα τίθεται σε ισχύ, αμέσως μετά την δημο¬ 
σίευσή στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Απριλίου 1994 

Ο ΥΠΟΥΡΓΟΣ 

Γ. ΜΙ2ΡΑΪΤΗΣ 
-♦- 

Αριθ. 50351 (2) 

Προσθήκη διατάξεως στον Κανονισμό «περί προϋποθέ¬ 
σεων παροχής και δανείων υπό του Ο.Ε.Κ.». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 558/85 «Κυβέρνηση και Κυβερ¬ 
νητικά Όργανα». 

2. Τις διατάξεις των άρθρων 2,4 και 6 του Ν.Δ. 2963/54, 
«περί ιδρύσεως Αυτόνομου Οργανισμού Εργατικής Κατοι¬ 
κίας», όπως τροποποιήθηκαν και συμπληρώθηκαν μέχρι 
σήμερα. 

3. Τις διατάξεις του Κανονισμού περί προϋποθέσεων 
παροχής κατοικίας και δανείων υπό του Ο.Ε.Κ., όπως τρο¬ 
ποποιήθηκαν και ισχύουν σήμερα. 

4. Το αριθμ. 22933/1444/5.4.1994 έγγραφο το 
Ο.Σ.Α.Ε. με το οποίο υπέβαλε αποσπάσματα πρακτικών 
των συνεδριάσεων του Διοικητικού του Συμβουλίου αριθμ. 
3/13.1.1994 και 21/29.3.1994 από τα οποία διαπιστώνε¬ 
ται το νομότυπο της αποφάσεως για τροποποίηση διατά¬ 
ξεων του Κανονισμού του Ο.Σ.Α.Ε. 

5. Το άρθρο 27 του Ν.2081 /1992 και 29 Α του Ν.1558/ 

1985 και το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογισμού 
του ΟΣΑΕ το ύψος της οποίας δεν είναι δυνατόν να προσ- 
διορισθεί, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Στεγαστικής Αποκατάστασης Εργαζομέ¬ 
νων (ΟΣΑΕ) που πήρε στις αριθμ.3/13.1.1994 και 21/ 
29.3.1994 συνεδριάσεις του, και εγκρίνουμε στον Κανο¬ 
νισμό «περί προϋποθέσεων παροχής κατοικίας και δα¬ 
νείων υπό του Ο.Ε.Κ.» να προστεθεί μεταβατική διάταξη, 
ως παράγραφος 8 στο άρθρο 35 αυτού, όπως παρα¬ 
κάτω: 

7. «Οι ελάχιστες ασφαλιστικές προϋποθέσεις που προ- 
βλέπονται από τον παρόντα Κανονισμό, μειώνονται κατά 
το 1/3 για τους δικαιούχους κατοίκους της περιοχής του 
Νομού Αχάιας, που καθορίζεται ως σεισμόπληκτη με την 
Π.Υ.Σ. 117/4.8.1993 (ΦΕΚ 133/Α/9.8.1993). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παραπάνω μείωση θα ισχύσει για δάνεια επισκευής 
και αποπεράτωσης που θα ζητηθούν μέχρι 30.4.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1994 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 11279 (3) 

Καθορισμός ύψους Δώρου Πάσχα 1994 στου Εφημεριδο¬ 
πώλες όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 452/76 «περί χρογήσεως δώρου 
στους Εφημεριδοπώλες (ΦΕΚ 272/Α/76). 

2. Τις διατάξεις των άρθρων 6 και 7 του Κανονισμού χο¬ 
ρήγησης δώρου εορτών στους Εφημεριδοπώλες (ΦΕΚ 
1223/Β/1977), όπως τροποποιήθηκε με τις αποφάσεις 
Β2/55/2237/13.2.79 (ΦΕΚ 1135/Β/79) καιΦ. 55/2728/ 
24.11.92 (ΦΕΚ 707/Β/30.11.92) των Υπουργών Προε¬ 
δρίας, Οικονομικών, Εργασίας και Υγείας Πρόνοιας και 
Κοινωνικών Ασφαλίσεων και τις διατάξεις του άρθρου 2 
παρ. 8 του Π.Δ. 231 /86 (ΦΕΚ 97/Α/16.7.86) «περί περιο¬ 
ρισμού συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητας Υπουργείου 
Υγείας Πρόνοιας και Κοινωνικών Ασφαλίσεων - Γενικής 
Γραμματείας Κοινωνικών Ασφαλίσεων». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.85). 

4. Την αριθμ. 80243/4.11.93 απόφαση Υπουργού Ερ¬ 
γασίας «Μεταβίβαση αρμοδιοτήτων του Υπουργού Εργα¬ 
σίας στο Γενικό Γραμματέα του Υπουργείου (ΦΕΚ 846/Β/ 
8.11.93). 

5. Την αριθ. 10/24.3.94 απόφαση τουΔ.Σ. του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων. 

6. Την αριθ. 80386/90 Απόφαση των Υπουργών Προε¬ 
δρίας της Κυβερνήσεως και Εργασίας (ΦΕΚ 761/Β/ 
30.11.90), αποφασίζουμε: 

1. Εγκρίνουμε τη χορήγηση Δώρου Ερτών Πάσχα 1994 
στους Εφημεριδοπώλες της Χώρας ως εξής: 

α) Για όσους έχουν μέχρι ένα (1) χρόνο ασφάλιση δρχ. 
98.474. 

β) Για όσους έχουν συμπληρώσει ένα (1) χρόνο ασφά¬ 
λιση και μέχρι πέντε (5) χρόνια δρχ. 137.863. 

γ) Για όσους έχουν συμπληρώσει πέντε (5) χρόνια ασφά¬ 
λιση και μέχρι δέκα (10) χρόνια δρχ. 157.558. 

δ) Για όσους έχουν συμπληρώσει δέκα (10) χρόνια 
ασφάλιση και μέχρι είκοσι (20) χρόνια δρχ. 177.252. 

ε) Για όσους έχουν συμπληρώσει είκοσι (20) χρόνια 
ασφάλιση και άνω δρχ. 196.947. 

2. Σε περίπτωση κατά την οποία ο δικαιούχος δεν απα¬ 
σχολεί πλήρως κατά το χρονικό διάστημα 1 Ιανουάριου 
1994 μέχρι 30 Απριλίου 1994 παίρνει κλάσμα δώρου ανά¬ 
λογο προς τον χρόνο εργασίας του, κατά τις διατάξεις του 
άρθρου 7 του Κανονισμού του Λογ/σμού Δώρων Εφημερι¬ 
δοπωλών. 

3. Η ιδιότητα του Εφημεριδοπώλη καθορίζεται από τις 


διατάξεις του Κανονισμό Δώρου Εφημεριδοπωλών. 

Η δαπάνη για τη χορήγηση Δώρου βαρύνει τον Λογ/σμό 
Δώρου Εφημεριδοπωλών που έχει συσταθεί στο Ταμείο 
Συντάξεων Εφημεριδοπωλών και Υπαλλήλων Πρακτο¬ 
ρείων. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1994 

Ο Γ ενικός Γ ραμματέας 
ΕΥΑΓΓ. ΣΤΑΪΚΟΣ 

-φ- 

Αριθ. Δ/16209 (4) 

Χορήγηση άδειας ίδρυσης και λειτουργίας Μουσικής Σχο¬ 
λής, στην Ειρήνη Δαρζέντα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν.1558/85 «Κυβέρνηση και Κυβερνητικά Όρ¬ 
γανα». 

2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν.299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γ εν. Γ ραμμα- 
τείς, Γ εν. Δ/ντες και Προϊσταμένους των Δ/νσεων Τ μημά- 
των και Γραφείων της Κ.Υ. του ΥΠΠΟ (ΦΕΚ 987/τΒ/ 
28.11.1991). 

6. Το άρθρο 29 του Ν.1158/81 «Περί οργανώσεως και 
διοικήσεως Σχολών, Ανωτέρας Καλλιτεχνικής Εκπαιδεύ- 
σεως». 

7. Το άρθρο 41 του Ν.1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

8. Την αριθμ. ΥΠΠΟ/ΓΝΟΣ/33992/31.8.87 απόφαση 
«προϋποθέσεις λειτουργίας τμήματος κλασσικής κιθά¬ 
ρας» (ΦΕΚ 500/Β/87). 

9. Το από 1.4.94 πρακτικό αυτοψίας της Δ/σης Τεχνι¬ 
κών Υπηρεσιών της Νομαρχίας Κορινθίας. 

10. Την από 7.3.94 αίτηση της Ειρήνης Δαρζέντα, με τα 
συνημμένα δικαιολογητικά, αποφασίζουμε: 

1. Χορηγούμε στην Ειρήνη Δαρζέντα, άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο, επί της οδού Περιάνδρου 5, στο Λουτράκι Κορινθίας, 
και θα έχει επωνυμία «ΜΟΥΣΙΚΗ ΣΧΟΛΗ ΛΟΥΤΡΑΚΙΟΥ 
ΕΙΡΗΝΗΣ ΔΑΡΖΕΝΤΑ». 

2. Η Μουσική Σχολή, θα λειτουργήσει τα τμήματα, ωδι¬ 
κής, αρμονίας, αντίστιξης, φυγής, πλήκτρων και κλασσι¬ 
κής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσότερων των 15 σπουδαστών. 

4. Η άδεια ισχύει από το σχολικό έτος 1994-95. 

Από τις διατάξεις αυτής της απόφασης, δεν προκαλείται 
δαπάνη, σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Ιουλίου 1994 

Με εντολή Υπουργού 
Ο Διευθυντής 
Π.ΠΟΛΥΧΡΟΝΟΠΟΥΛΟΣ 

-♦- 

Αριθ. Δ/4787 (5) 

Χορήγηση άδειας ίδρυσης και λειτουργίας παραρτήματος 
Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Τηναριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού» και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γ εν. Δ/ντές και Προϊσταμένους των Δ/νσεων Τ μημά- 
των και Γραφείων της ΚΎ. του ΥΠΠΟ (ΦΕΚ 987/τ.Β7 
28.11.1991). 

6. Την αρ. ΥΠΠΟ/ΚΑΤΕΧΝ/Δ/730/10525/31.5.88 
απόφασή μας «χορήγηση άδειας ίδρυσης και λειτουργίας 
Ωδείου στον Παύλο Τριανταφύλλου» (ΦΕΚ 429/τ.Β7 
21 . 6 . 88 ). 

7. Το από 16.3.94 πρακτικό αυτοψίας της Επιτροπής 
Ελέγχου Κτιρίων Σχολών Χορού και Μουσικής του ΥΠΠΟ. 

8. Την από 1.2.94 αίτηση του Π. Τριανταφύλλου με τα 
συνημμένα δικαιολογητικά, αποφασίζουμε: 

Χορηγούμε άδεια ίδρυσης και λειτουργίας παραρτήμα¬ 
τος του Ωδείου «Παναθήναιο Ωδείο» που θα στεγαστεί 
στο κτίριο επί της οδού I. Δροσοπούλου 123 στα Πατήσια. 

Το παράρτημα θα λειτουργήσει τα τμήματα: 

1. Ωδικής, 2. Αρμονίας, 3. Πληκτών, 4. Κλασσικής Κιθά¬ 
ρας, 5. Μονωδίας. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Η άδεια ισχύει από το σχολικό έτος 1994-95. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 29 Μαρτίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. ΥΠΠΟ/ΚΑΤΕΧΝ/Δ/8049 (6) 

Προσθήκη τμήματος σπουδών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού» και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς Γεν. Δ/ντές και Προϊσταμένους των Δ/νσεων Τμημά¬ 
των και Γραφείων της Κ.Υ. του ΥΠΠΟ (ΦΕΚ 987/τ.Β7 
28.11.1991). 

6. Την απόφασή μας αριθ. ΥΠΠΟ/ΚΑΤΕΧΝ/Δ/32112/ 
26.7.90 απόφασή μας «Χορήγηση άδειας ίδρυσης και λει¬ 
τουργίας Ωδείου στη Κοινοτική Φιλαρμονική Ιτέας» (ΦΕΚ 
504/τ. Β/8.8.1990). 

7. Το ΠΔ 273/20.8.90 «Αναγνώριση Κοινότητας Ιτέας 
της επαρχίας Παρνασίδος του Νομού Φωκίδος σε Δήμο» 
(ΦΕΚ 109/τ. Α723.8.90). 

8. Την από 15.2.94 αίτηση του Δημοτικού Ωδείου Ιτέας 
με τα συνημμένα δικαιολογητικά, αποφασίζουμε: 

Συμπληρώνουμε την αριθ. ΥΠΠΟ/ΚΑΤΕΧΝ/Δ/32112/ 
26.7.90 απόφασή μας (ΦΕΚ 504/τ. Β 78.8.90 και εγκρί¬ 
νουμε τη λειτουργία της Σχολής Βυζαντινής Μουσικής στο 
Δημοτικό Ωδείο Ιτέας από το Β' εξάμηνο του σχολικού 
έτους 1993 - 1994. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Απριλίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 501066 (7) 

Μεταβίβαση αρμοδιοτήτων του Γ ενικού Γ ραμματέα ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α. Τις διατάξεις του άρθρου 2 του Ν.Δ. 201/74 «περί 
τροποποιήσεως της περί ΕΟΤ Νομοθεσίας» με το οποίο 
επανήλθε σε ισχύ το άρθρο 7 του ΑΝ 1565/50, όπως κυ¬ 
ρώθηκε με το Ν. 1624/51, συμπληρώθηκε με το άρθρο 7 
του ΝΔ 4109/60 και ισχύει σήμερα. 

β. Το Π.Δ. 884/75 «περί κανονισμού διαρθρώσεως των 
Υπηρεσιών και καταστάσεων του προσωπικού του ΕΟΤ». 

γ. Τις διατάξεις των Ν. 1232/82 και 1256/82. 

δ. Την υπ’ αριθμ. 536835/16.11.93 απόφαση του Γενι¬ 
κού Γραμματέα του ΕΟΤ. 

ε. Τις διατάξεις του Ν. 2160/93 (ΦΕΚ 118/19.7.93). 
στ. Τις διατάξεις του άρθρου 27 του Ν. 2081/92 (Ε.τ.Κ. 
154/10.9.92). 

ζ. Το γεγονός ότι από τις διατάξεις του παρόντος ουδε- 
μ'ια δαπάνη προκαλεϊται σε βάρος του Προϋπολογισμού 
του ΕΟΤ, αποφασίζουμε: 

1. Μεταβιβάζουμε στον Γεώργιο Στράτο, την αρμοδιό¬ 
τητα υπογραφής των τακτικών χρηματικών ενταλμάτων 
πληρωμής και προπληρωμής καθώς και των επιταγών του 
Ελληνικού Οργανισμού Τουρισμού ανεξαρτήτως ποσού. 

2. Σε περίπτωση κωλύματος ή απουσίας του ανωτέρω, 
μεταβιβάζουμε την αρμοδιότητα αυτή στην Μαρία Ζαφει- 
ρακοπούλου - Μαρκοπουλιώτου, μόνιμη υπάλληλο του 
ΕΟΤ. 

3. Διατηρούμε το δικαίωμα της παράλληλης άσκησης 
της ανωτέρω αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1994 
Ο Γ ενικός Γ ραμματέας 
Ε. ΓΙΑΝΝΑΚΟΥΛΙΑΣ 

-♦- 

Αριθ. Δ16/01/202/Β (8) 

Διαβάθμιση θέσεων διοικητικών υπαλλήλων για την εξυ¬ 
πηρέτηση του Γ ενικού Γ ραμματέα που προΐσταται της 
Γενικής Γραμματείας Δημοσίων Έργων του Υπουρ¬ 
γείου Περιβάλλοντος, Χωροταξίας και Δημ. Έργων και 
καθορισμός καθηκόντων των υπαλλήλων που αποσπώ- 
νται στις θέσεις αυτές. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 9 του άρθρου 30 του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/Α). 

2. Τις διατάξεις του άρθρου 34 επ. του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
κ.λπ.» (ΦΕΚ 28/Α). 

3. Το γεγονός ότι από τις διατάξεις της απόφασης αυτής 
δεν προκαλεϊται δαπάνη του Κρατικού Προϋπολογι¬ 
σμού. 

4. Την αριθμ. 71/26.10.93 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού ΠΕΧΩΔΕ» (ΦΕΚ 834/Β), αποφασίζουμε: 

1. Τη διαβάθμιση τριών (3) θέσεων υπαλλήλων για την 
εξυπηρέτηση του Γ ενικού Γ ραμματέα που προΐσταται της 
Γεν. Γραμ. Δημ. Έργων του Υ.ΠΕ.ΧΩ.Δ.Ε., ως εξής: 

α) Μία θέση της Κατηγορίας ΠΕ, με βαθμό Β' ή Α' 
β) Δύο θέσεις Κατηγορίας ΠΕ, ΤΕ ή ΔΕ, με βαθμό Γ', Β' ή Α' 

2. Καθορίζουμε τα καθήκοντα των υπαλλήλων που απο- 
σπώνται στις παραπάνω θέσεις, ως εξής: 

α) Ο υπάλληλος της Κατηγορίας ΠΕ εκτελεί χρέη Προϊ¬ 
σταμένου. 

Κατευθύνει και συντονίζει τις ενέργειες όλων όσων 
υπηρετούν στο Γ ραφείο του Γ ενικού Γ ραμματέα. 

Φροντίζει για όλα τα θέματα οικονομικής και διοικητικής 
μέριμνας που αφορούν το προσωπικό του Γραφείου. 
Ασκεί όσα άλλα καθήκοντα του αναθέτει ο Γενικός 


Γ ραμματέας. 

β) Οι λοιποί υπάλληλοι ασκούν τα καθήκοντα που τους 
αναθέτει ο Γ ενικός Γ ραμματέας ή ο Προϊστάμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1994 

Ο ΑΝΑΠΛ. ΥΠΟΥΡΓΟΣ 

I. ΣΟΥΛΑΔΑΚΗΣ 

-♦- 

Αριθ. οικ.57822/1449/6 (9) 

Ανάθεση έργου με σύμβαση σε 10 Τεχνικούς και 5 Νομο- 
τεχνικούς εμπειρογνώμονες από το Υπουργείο ΠΕ¬ 
ΧΩΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 681 κ.ε. του Αστικού Κώ¬ 
δικα, σχετικά με τη μίσθωση έργου. 

2. Τις διατάξεις του άρ. 15 (Συμβάσεις Μίσθωσης Έρ¬ 
γου) του Ν. 1735/87 σχετικά με τις προσλήψεις στο Δη¬ 
μόσιο Τομέα κ.λπ. (ΦΕΚ 195/Α711.7.87). 

3. Τις διατάξεις του άρ. 1... του Ν. 1032/80 «περί συ- 
στάσεως ΥΧΟΠ» σε συνδυασμό με τις διατάξεις του Ν. 
1558/85 «Κυβέρνηση και Κυβερνητικά Όργανα». 

4. Την με αρ. 34/16.2.94 Πράξη του Υπουργικού Συμ¬ 
βουλίου σχετικά με την έγκριση ανάθεσης έργου από το 
ΥΠΕΧΩΔΕ σε (10) Τεχνικούς Εμπειρογνώμονες διαφό¬ 
ρων ειδικοτήτων και σε (5) Νομοτεχνικούς Εμπειρογνώμο¬ 
νες, κατ' εξαίρεση του μέτρου αναστολής των διορι¬ 
σμών. 

5. Την με αρ. 33361/5.9.91 απόφαση σχετικά με μετα¬ 
βίβαση εξουσίας υπογραφής σύμφωνα με το αρ. 7 § 1 του 
Ν. 1943/91 στους Γενικούς Γραμματείας των Υπουργείων 
(ΦΕΚ 703/Β/5.9.91). 

5. Τις υπηρεσιακές ανάγκες του ΥΠΕΧΩΔΕ σε Τεχνι¬ 
κούς και Νομοτεχνικούς Εμπειρογνώμονες, αποφασί¬ 
ζουμε: 

Την ανάθεση έργου με μίσθωση σε (10) Τεχνικούς 
Εμπειρογνώμονες διαφόρων ειδικοτήτων και σε (5) Νομο- 
τεχνικούς Εμπειρογνώμονες με συγκεκριμένο αντικεί¬ 
μενο. 

Οι ανωτέρω θα πρέπει να διαθέτουν τα απαιτούμενα τυ¬ 
πικά προσόντα και την ανάλογη εμπειρία για να απασχολη¬ 
θούν: 

Οι μεν 10 Τεχνικοί εμπειρογνώμονες με 
α) την εκπόνηση Πολεοδομικών και Χωροταξικών μελε¬ 
τών 

β) την εκπόνηση μελετών πράξεων εφαρμογής ρυμοτο¬ 
μικών σχεδίων και κτηματολογικών εφαρμογών 
γ) την εκπόνηση γεωλογικών μελετών καθώς και την κα¬ 
τάρτιση προγραμμάτων ελέγχου ρύπανσης στη μείζονα 
περιοχή πρωτευούσης κ.λπ. 

Οι δε 5 Νομοτεχνικοί εμπειρογνώμονες με 
α) την αναμόρφωση της Πολεοδομικής εν γένει Νομο¬ 
θεσίας και της Νομοθεσίας για την Χωροταξία και το Περι¬ 
βάλλον 

β) την κατάρτιση και νομοτεχνική επεξεργασία σχεδίων 
Νόμων, Π.Δ/των, Κανονιστικών Αποφάσεων 

γ) τον έλεγχο των Συμβάσεων κ.λπ. 

Η λεπτομερής περιγραφή του έργου θα προσδιοριστεί 
στις οικείες συμβάσεις. 

Η διάρκεια του έργου ορίζεται σε 8 μήνες από την υπο¬ 
γραφή της σχετικής σύμβασης και θα παρακολουθείται 
από τον Προϊστάμενο της αντίστοιχης υπηρεσιακής μονά¬ 
δας. 

Κάθε ανάδοχος θα συντάξει πλήρη μελέτη για το έργο 
το οποίο θα του ανατεθεί και θα εκτελέσει. 

Η συνολική αμοιβή κάθε αναδόχου δεν θα υπερβεί το 
ποσό των 2.000.000 δρχ. και θα βαρύνει τις πιστώσεις της 
ΣΑΜ 075/94 έργο: 8275701 των Δημοσίων Επενδύ¬ 
σεων. 

Το παραπάνω έργο δεν αφορά εργασίες που ανάγονται 
στον κύκλο καθηκόντων υπαλλήλων του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1994 

Οι Γ ενικοί Γ ραμματείς των Υπουργείων 
ΠΡΟΕΔΡΙΑΣ ΠΕΡ/ΝΤΟΣ, ΧΩΡ/ΞΙΑΣ ΚΑΙ 

ΤΗΣ ΚΥΒΕΡΝΗΣΗΣ ΔΗΜ. ΕΡΓΩΝ 

Β. ΤΣΙΛΙΚΑΣ ΑΛ. ΒΟΥΛΓΑΡΗΣ 

-*- 

Αριθ. 9960/605 (10) 

Αναπροσαρμογή παραβόλων των Π.Δ. 1224/81, Β.Δ. 

465/70, Π.Δ. 595/84, Π.Δ. 455/76, Π.Δ. 78/88 και Ν. 

1575/85. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 31 του Ν. 1473/1984 «με- 
ταρυθμίσεις στην άμεση και έμμεση φορολογία και άλλες 
διατάξεις». 

2. Την αριθμ. 17666/16.5.1986 (ΦΕΚ 345/Β/1986) 
κοινή απόφαση του Υπουργού Οικονομικών και του Υφυ¬ 
πουργού Μεταφορών και Επικοινωνιών, με το οποίο ανα- 
προσαρμόσθηκαν παράβολα για τα πρατήρια υγρών καυ¬ 
σίμων του Π.Δ. 1224/81. 

3. Την αριθμ. 17667/16.5.1986 (ΦΕΚ 345/Β/1986) 
κοινή απόφαση του Υπουργού Οικονομικών και του Υφυ¬ 
πουργού Μεταφορών και Επικοινωνιών με το οποίο ανα- 
προσαρμδσθηκαν παράβολα για τα πρατήρια υγρών καυ¬ 
σίμων του Β.Δ. 465/70. 

4. Την αριθμ. 17664/16.5.1986 (ΦΕΚ 345/Β/1986) 
κοινή απόφαση του Υπουργού Οικονομικών και του Υφυ¬ 
πουργού Μεταφορών και Επικοινωνιών, με το οποίο ανα- 
προσαρμδσθηκαν παράβολα για τα πρατήρια υγραερίου 
αυτοκινήτων του Π.Δ. 595/84. 

5. Την αριθμ. 17665/16.5.1986 (ΦΕΚ 345/Β/1986) 
κοινή απόφαση του Υπουργού Οικονομικών και του Υφυ¬ 
πουργού Μεταφορών και Επικοινωνιών, με το οποίο ανα- 
προσαρμόσθηκαν παράβολα για τους σταθμούς, πλυντή¬ 
ρια και λιπαντήρια αυτοκινήτων του Π.Δ. 455/76. 

6. Το άρθρο 15 του Π.Δ. 78/1988 (ΦΕΚ 34/Α/1988), με 
το οποίο καθορίσθηκε παράβολο για τα συνεργεία συντή¬ 
ρησης και επισκευής αυτοκινήτων, μοτοσυκλεττών και 
μοτοποδηλάτων. 

7. Την αριθμ. Σ/94373/1639/21.10.86 (ΦΕΚ 726/Β/ 


86) κοινή απόφαση των Υφυπουργών Οικονομικών και 
Μετσ'^ιών και Επικοινωνιών, με την οποία καθορίσθηκε 
παράβολο για την έκδοση αδειών άσκησης του επαγγέλ¬ 
ματος του τεχνίτη αυτοκινήτων, μοτοσυκλεττών και μοτο¬ 
ποδηλάτων του Ν. 1575/1985. 

8. Την κοινή απόφαση 414/1.11.1993 (ΦΕΚ 838/Β/ 
1993) του Πρωθυπουργού και του Υπουργού Μεταφορών 
και Επικοινωνιών, με την οποία δόθηκαν αρμοδιότητες 
στον Υφυπουργό Μεταφορών και Επικοινωνιών. 

9. Το γεγονός ότι από τον καθορισμό και την αναπρο¬ 
σαρμογή των παραβόλων με τις πιο πάνω αποφάσεις έχει 
περάσει χρονικό διάστημα επτά ετών και πλέον, ώστε να 
κρίνεται εύλογη η αναπροσαρμογή τους. 

10. Το γεγονός ότι η παρούσα απόφαση δεν επιφέρει 
δαπάνες στον Κρατικό Προϋπολογισμό, αποφασίζουμε: 

Αρθρο 1 

Αναπροσαρμογή παραβόλων Π.Δ. 1244/81. 

Αναπροσαρμόζουμε τα ποσά που πρέπει να καταθέτουν 
οι ενδιαφερόμενοι στο Δημόσιο Ταμείο, σύμφωνα με τις 
παρακάτω διατάξεις του Π.Δ. 1224/81, όπως τροποποιή¬ 
θηκε με τα Π.Δ. 143/89 και Π.Δ. 401/93, ως εξής: 

α) Του άρθρου 13 παράγραφος 4, από δραχ. 1.500 σε 
δραχ. 6.000. 

β) Του άρθρου 17 παράγραφος 1, περίπτωση γ, από 
δραχ. 2.500, σε δραχ. 10.000 και παράγραφος 4 περί¬ 
πτωση ε από δραχ. 2.500 σε δραχ. 10.000 και από δραχ. 

1.500 σε δραχ. 6.000 αντίστοιχα. 

γ) Του άρθρου 19 περίπτωση γ από δραχ. 2.500 σε 
δραχ. 10.000 και από δραχ. 1.500 σε δραχ. 6.000. 

δ) Του άρθρου 23 παράγραφος 2 περίπτωση β από 
δραχ. 1.500 σε δραχ. 6.000 και από δραχ. 500 σε δραχ. 
2.000 και παράγραφος 3α περίπτωση ββ από δραχ. 1.500 
σε δραχ. 6.000 και από δραχ. 500 σε δραχ. 2.000. 

Τα ανωτέρω ποσά, θα εισπράττονται υπό μορφή παρα- 
βόλου. 

Αρθρο 2 

Αναπροσαρμογή παραβόλων του Β.Δ. 465/70. 

Αναπροσαρμόζουμε τα ποσά που πρέπει να καταθέτουν 
οι ενδιαφερόμενοι στο Δημόσιο Ταμείο, σύμφωνα με τις 
παρακάτω διατάξεις του Β.Δ. 465/70, όπως ισχύει ως 
εξής: 

α) Του άρθρου 13 παράγραφος 5 από δραχ. 1.500 σε 
δραχ. 6.000. 

β) Του άρθρου 17 παράγραφος 1 περίπτωση γ από 
δραχ. 2.500 σε δραχ. 10.000. 

γ) Του άρθρου 17 παράγραφος 5 περίπτωση στ, α, β, γ, 
από δραχ. 2.500 σε δραχ. 10.000. 

δ) Του άρθρου 19 παράγραφος 1 περίπτωση β όπως 
αντικαταστάθηκε με το Π.Δ. 1184/81 από δραχ. 1.500 σε 
δραχ. 6.000, για κάθε μόνιμη αντλία, από δραχ. 500 σε 
δραχ. 2.000 για κάθε φορητή και από δραχ. 1.500 σε 
δραχ. 6.000 για κάθε πλυντήριο-λιπαντήριο. 

ε) Του άρθρου 20 περίπτωση γ από δραχ. 2.500 σε 
δραχ. 10.000, από δραχ. 1.500 σε δραχ. 6.000 και από 
δραχ. 2.500 σε δραχ. 10.000 αντίστοιχα. 

στ) Του άρθρου 23 παράγραφος 3 περίπτωση α, όπως 
αντικαταστάθηκε με το άρθρο 1 του Π.Δ. 509/1984 από 
δραχ. 1.500 σε δραχ. 6.000, από δραχ. 500 σε δραχ. 
2.000 και από δραχ. 1.500 σε δραχ. 6.000 αντίστοιχα. 

Τα ανωτέρω ποσά θα εισηράττονται υπό μορφή παρα- 
βόλου. 

Αρθρο 3 

Αναπροσαρμογή παραβόλων Π.Δ. 595/1984. 

Αναπροσαρμόζουμε τα ποσά που πρέπει να καταθέτουν 
οι ενδιαφερόμενοι στο Δημόσιο Ταμείο, σύμφωνα με τις 
παρακάτω διατάξεις του Π.Δ. 595/84, ως εξής: 

α) Του άρθρου 25 παράγραφος 1 περίπτωση γ από 
δραχ. 2.500 σε δραχ. 10.000. Της παραγράφου 3 περί¬ 
πτωση η περίοδος α και β από δραχ. 2.500 σε δραχ. 
10 . 000 . 

β) Του άρθρου 26 παράγραφος 2 περίπτωση α από 
δραχ. 2.500 σε δραχ. 10.000. 

γ) Του άρθρου 27 παράγραφος 1 περίπτωση β από 
δραχ. 1.500 σε δραχ. 6.000 και για τις δύο περιπτώ¬ 
σεις. 

δ) Του άρθρου 28 περίπτωση γ από δραχ. 2.500 σε 
δραχ. 10.000. 

Τα ανωτέρω ποσά θα εισπράττονται υπό μορφή παρα- 
βόλου. 

Αρθρο 4 

Αναπροσαρμογή παραβόλων Π.Δ. 455/76. 

Αναπροσαρμόζουμε τα ποσά που πρέπει να καταθέτουν 
οι ενδιαφερόμενοι στο Δημόσιο Ταμείο σύμφωνα με τις 
παρακάτω διατάξεις του Π.Δ. 455/76, όπως ισχύει, ως 
εξής: 

α) Του άρθρου 23 παράγραφος 2 περίπτωση γ από 
δραχ. 2.500 σε δραχ. 10.000 και από δραχ. 5.000 σε 
δραχ. 20.000, για χορήγηση άδειας ίδρυσης και λειτουρ¬ 
γίας μονοόροφων ή πολυόροφων σταθμών αυτοκινήτων 
αντίστοιχα. 

β) Του άρθρου 23 παράγραφος 5 περίπτωση α από 
δραχ. 2.500 σε δραχ. 10.000 για εγκατάσταση πλυντη¬ 
ρίων - λιπαντηρίων μέσα σε σταθμό αυτοκινήτων. 

γ) Του άρθρου 23 παράγραφος 5 περίπτωση β, περίο¬ 
δος α και β από δραχ. 2.500 σε δραχ. 10.000, για κάθε 
αντλία καυσίμων που τοποθετείται μέσα σε σταθμό αυτο¬ 
κινήτων. 

δ) Του άρθρου 25 παράγραφος 1 περίπτωση β, για 
εμπρόθεσμη ανανέωση της άδειας λειτουργίας σταθμών 
αυτοκινήτων από δραχ. 1.500 σε δραχ. 6.000 επί μονοό¬ 
ροφων, από δραχ. 2.500 σε δραχ. 10.000 επί πολυόρο¬ 
φων, από δραχ. 1.500 σε δραχ. 6.000 για κάθε αντλία 
καυσίμων και από δραχ. 1.500 σε δραχ. 6.000 για το πλυ- 
ντήριο-λιπαντήριο. 

ε) Του άρθρου 25 παράγραφος 5, όπως προστέθηκε με 
το άρθρο 2 του Π.Δ. 471/1984, για εκπρόθεσμη ανανέ¬ 
ωση της άδειας λειτουργίας σταθμών αυτοκινήτων, από 
δραχ. 2.500 σε δραχ. 10.000 επί μονοόροφων, από δραχ. 
5.000 σε δραχ. 20.000 επί πολυόροφων, από δραχ. 2.500 
σε δραχ. 10.000 για το πλυντήριο-λιπαντήριο και από 
δραχ. 2.500 σε δραχ. 10.000 για κάθε αντλία καυσίμων 

στ) Του άρθρου 26 παράγραφος 1 περίπτωση γ, μετα¬ 
βολή κατόχων σταθμού, ισχύουν τα υπό στοιχεία (α) ανω¬ 
τέρω παράβολα. 


Τα ανωτέρω ποσά θα εισπράττονται υπό μορφή παρα¬ 
βόλων. 

Αρθρο 5 

Αναπροσαρμογή παραβόλων του άρθρου 15 
του Π.Δ. 78/88. 

Αναπροσαρμόζουμε το ποσό που πρέπει να καταθέτουν 
οι ενδιαφερόμενοι στο Δημόσιο Ταμείο σύμφωνα με τις 
παρακάτω διατάξεις του Π.Δ. 78/88, όπως ισχύει ως εξής: 

α) Του άρθρου 15 παράγραφος 1 περίπτωση α από 
δραχ. 2.000 σε δραχ. 8.000. 

Το ανωτέρω ποσό θα εισπράττεται υπό μορφή παραβό- 
λου. 

Άρθρο 6 

Αναπροσαρμογή παρβόλων του άρθρου 2 
παρ. 2 του Ν. 1575/85. 

Αναπροσαρμόζουμε το ποσό που πρέπει να καταθέτουν 
οι ενδιαφερόμενοι στο Δημόσιο Ταμείο για την έκδοση 
άδειας άσκησης επαγγέλματος του τεχνίτη αυτοκινήτων, 
μοτοσυκλεττών και μοτοποδηλάτων (οποιοσδήποτε ειδι¬ 
κότητας) που προβλέπεται στην παράγραφο 2 του άρθρου 
2 του Ν. 1575/1985 από δραχ. 5.000 σε δραχ. 10.000. 

Το ποσό αυτό θα εισπράττεται υπό μορφή παραβό- 
λου. 

Άρθρο 7 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠ. ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΛΕΞ. ΠΑΠΑΔΟΠΟΥΛΟΣ ΑΘΑΝ. ΤΖΟΥΡΑΣ 

-*- 

Αριθ. 1408 ( 11 ) 

Μεταβίβαση αρμοδιοτήτων του Πρύτανη του Οικονομικού 
Πανεπιστημίου Αθηνών. 

Ο ΠΡΥΤΑΝΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1. Τις διατάξεις του άρθρου 15 του Π.Δ. 954/1942 
«Περί Οργανισμού του Οικονομικού Πανεπιστημίου Αθη¬ 
νών». 

2. Τις διατάξεις του άρθρου 3 παρ. 1 του Ν. 2083/92 
«Εκσυγχρονισμός της Ανώτατης Εκπαίδευσης», αποφασί¬ 
ζουμε: 

Τη μεταβίβαση αρμοδιοτήτων με σκοπό την ταχύτερη 
διεκπεραίωση των θεμάτων αυτών, ως κατωτέρω: 

Στον Προϊστάμενο της Διεύθυνσης Λογιστηρίου. 

1. Έγγραφα βεβαιώσεις, πιστοποιητικά, οικονομικές 
εκθέσεις και υπηρεσιακά σημειώματα κάθε τύπου και πε¬ 
ριεχομένου σχετικά με αντικείμενα της Διεύθυνσης Λογι¬ 
στηρίου. 

2. Έγγραφα προς τα Ασφαλιστικά Ταμεία για την από¬ 
δοση των κρατήσεων. 

3. Έγγραφα προς τις υπηρεσίς του Ελεγκτικού Συνε- 

δρίου που αφορούν την υποβολή παραστατικών και λοι¬ 
πών δικαιολογητικών απόδοσης λογ/σμού των χρηματικών 
ενταλμάτων προπληρωμής. 

4. Να επικυρώνει και να χορηγεί αντίγραφα ή φωτοντί- 
γραφα από έγγραφα που βρίσκονται στη Διεύθυνση Λογι¬ 
στηρίου. 

Α. Σε κάθε έγγραφο που υπογράφεται από τον παρα¬ 
πάνω Προϊστάμενο πρέπει να υπογράφεται, πριν από την 
ιδιότητα και την υπογραφή του υπογράφοντος οι λέξεις 
«Με εντολή Πρυτάνεως». 

Β. Σε περίπτωση απουσίας ή κωλύματος του προϊστα¬ 
μένου η μεταβίβαση των παραπάνω αρμοδιοτήτων ισχύει 
και για τους νόμιμους αναπληρωτές του και σε περίπτωση 
απουσίας ή κωλύματος και αυτών, οι παραπάνω αρμοδιό¬ 
τητες θα ασκούνται από τον Προϊστάμενο Γραμματείας. 

Γ. Όταν λόγω της φύσεως ή της σοβαρότητας ενός εγ¬ 


γράφου, ο εξουσιοδοτούμενος που αναφέρεται παρα¬ 
πάνω κρίνει απαραίτητη την υπογραφή του από ανώτερο 
όργανο, αυτό θα υπογράφεται από τον Πρύτανη ή άλλο νό¬ 
μιμα εξουσιοδοτούμενο όργανο. 

Δ. Επίσης ο Πρύτανης δύναται κατά την κρίση του, να 
υπογράφει οποιοδήποτε από τα ανωτέρω έγγραφα. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Πανεπιστη¬ 
μίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1994 
Ο Πρύτανης 

ΓΕΩΡΓΙΟΣ Κ. ΧΡΗΣΤΟΥ 

. Λ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


